Súradnice: 42°08′39″S 24°44′59″V﻿ / ﻿42,14417°S 24,74972°V﻿ / 42.14417; 24.74972

**Hotel Molle** (bulh. Хотел Молле) je budova bývalého hotela z prvej polovice 20. storočia, ktorá sa nachádza v meste Plovdiv v Plovdivskej oblasti v južnom Bulharsku.

Budova má pridelený štatút kultúrnej pamiatky miestneho významu.

Iné názvy
---------

Budova je známa aj ako **Molle** (bulh. Молле), v komunistickom období niesla názov **Hotel Republika** (bulh. Хотел Република).

Názov
-----

Budova bola pomenovaná podľa priezviska prvého prenajímateľa budovy, pôvodom AlbánciІІalbánskeho obchodníka a hoteliéra D. Molleho. D. Molle emigroval do Bulharska z albánskeho mesta Dardhë v roku 1886 a najskôr žil v SofiaІSofii, do Plovdivu sa presťahoval začiatkom 20. storočia.

Lokalita
--------

Buova bývalého hotela Molle sa nachádza v centrálnej časti mesta Plovdiv na ulici ulici „Kňaz Aleksandăr I Batenberg" (bulh. улица „Княз Александър І Батенберг" – *ulica „Kňaz Aleksandăr I Batenberg"*, doslova *ulica kniežaťa Alexandra I. Batenberga*) č. 39.

Dejiny
------

Na mieste, kde stojí súčasná budova stál v minulosti malý hotel Feller, ktorý bol vo vlastníctve Richarda a Malvíny Fellerových, ten však bol počiatkom 20. storočia zbúraný. Pozemok bol bol vo vlastníctve dvoch manželiek doktora Grebenarova a obchodníka Andona Staneva. Majitelia chceli pôvodne na mieste postaviť obytnú budovu s bytmi a ďalšími priestormi na prenájom. Na realizáciu si najali architekta Mariana Pernigoniho. Ten ich presvedčil, že výhodnejšie bude postaviť luxusný hotel, ktorý v meste v tom čase chýbal. Budova bola postavená v rokoch 1910 – 1911. Oficiálne otvorenie hotela prebehlo okázalými novoročnými oslavami.

Po otvorení sa hotel stal najprestížnejším plovdivským hotelom a túto pozíciu si udržal po dobu približne 40 rokov. Hotel a reštauráciu v prízemí prevádzkoval obchodník D. Molle. V hoteli sa konali oficiálne recepcie, hostiny pre ministrov, ako aj najvýznamnejších zahraničných hostí. V roku 1920 bol v hoteli ubytovaný v rámci oficiálnej návštevy mesta významný bulharský spisovateľ Ivan Vazov. Neskôr sa nájomcom podniku bulharský podnikateľ Žeľu Fărrkačev. V roku 1939 si prenajal reštauračné priestory v hoteli Jordan Grigorov. V roku 1942 získal do vlastníctva aj hotel spoločne s otcom básnika Veska Sarieva a s Pešom Papukčievom. V roku 1947 bola budova znárodnená a daná do správy štátnej turistickej agentúry Balkanturist. Hotel bol zároveň premenovaný na Hotel Republika.

V roku 1985 získala budova štatút kultúrnej pamiatky miestneho významu.

Po roku 1989 bol hotel zatvorený a budova sa začala využívať ako administratívna, nachádzajú sa v nej kancelárie a na prízemí sa nachádzajú komerčné priestory, predovšetkým obchody, ktoré sa nachádzajú v priestore bývalej reštaurácie.

Charakteristika
---------------

Autorom projektu budovy je TalianskýІtalianský architekt z FlorencieІFlorencie, profesor Mariano Pernigoni, ktorý je spojený s architektonickou europeizáciou množstva bulharských miest po oslobodení Bulharska.

Hotelová budova mala 90 izieb pre ubytovanie hostí, prízemnej časti sa nachádzali priestory luxusnej reštaurácie. Vnútorné priestranstvo reštaurácie bolo vyzdobené ornamentálnymi LiatinaІliatinovými stĺpmi, ktoré boli vyrobené vo ViedeňІViedni.

Budova sa vyznačovala v čase vzniku niekoľkými prvenstvami. Nachádzal sa v nej prvý výťah v meste (vyrobený v roku 1911 firmou Wilhelm Fredenauger v nemeckom Offenbach am MainІOffenbachu), prvý nezávislý parný ohrev, ako aj prvý generátor na výrobu elektrickej energie.

Štatút a dôvod pamiatkovej ochrany
----------------------------------

Kategória: kultúrna pamiatka miestneho významu

Rok vyhlásenia: 1985

Dôvod pamiatkovej ochrany: architektonicko-staviteľská hodnota budovy

Galéria
-------

* budova z pohľad od budovy plovdivskej radnicebudova z pohľad od budovy plovdivskej radnice
* pohľad na vchod do budovypohľad na vchod do budovy
* detail z fasády budovy s balkónomdetail z fasády budovy s balkónom

Referencie
----------

1. 1 2 3 4 5 6 7 8  Национален институт за недвижимо културно наследство. *НИНКН: Област Пловдив* [online]. ninkn.bg, [cit. 2024-03-07]. Dostupné online.
2. 1 2 3 4 5 6 7 8 9 10 11 12 13 14 15 16 17 18  TOTEV, Božidar. *Enciklopedija na Plovdiv*. Plovdiv : TOTEV, 2017. ISBN 978-619-188-138-3. S. 546 – 547.
3. 1 2 3 4 5 6 7 8 9  МИХАЙЛОВСКА, Веселина. *Архивите разказват: Кой е бил най-скъпият хотел в Пловдив?* [online]. podtepeto.com, 2023-08-07, [cit. 2024-03-10]. Dostupné online.
4. 1 2 3 4 5 6  RAJČEVSKI, Georgi. *Plovdivska enciklopedija*. Plovdiv : Izdatelska kăšta „Glas", 2017. 476 s. ISBN 978-954-491-553-7. S. 265 – 266.
5. 1 2 3 4  EKIMOVA-MELNIŠKA, Mariana; GEROV, Aleksandăr N.. *Kăštite govoriat*. Sofia : Izdatelstvo na Nov bălgarski univerzitet, 2019. 336 s. ISBN 978-619-233-050-7. S. 211.
6. 1 2 3  KALINKOVA, Penka. *Poznatijat nepoznat Plovdiv*. Plovdiv : Obština Plovdiv, 2018. 272 s. ISBN 978-954-8852-84-5. S. 104.
7. 1 2  CHRISTOV, Kamen. *3 хотела в Пловдив, които вече са в историята* [online]. lostinplovdiv.com, [cit. 2024-03-10]. Dostupné online.
8. ↑  CHRISTOV, Kamen. *Дискретните потайности на старинните пловдивски хотели* [online]. desant.net, [cit. 2024-03-10]. Dostupné online.

Iné projekty
------------

Commons
* Spolupracuj na Commons Commons ponúka multimediálne súbory na tému **Hotel Molle**